Regia Mtema

Regia Estelatus Mtema (født 21. april 1980, død 14. januar 2012) var et tanzaniansk politiker i partiet Chadema. Hun kom fra byen Ifakara i regionen Morogoro, og stilte for første gang til valg i Ifakara i 2010. Hun fikk 45 % av stemmene, men tapte valget til sittende CCM-representant Abdul Mteketa. Hun ble likevel parlamentsmedlem, da hun fikk tildelt et av de rundt hundre spesialsetene for kvinner. Mtema hadde en Bachelor of Science i privatøkonomi og ernæring fra Landbruksuniversitetet i Sokoine.

Hun døde i en bilulykke ved Ruvu i Morogoro tidlig lørdag 14. januar 2012. Flere hundre deltok i begravelsen hennes i Ifakara, deriblant president Jakaya Kikwete.

Referanser 

Representanter i Tanzanias nasjonalforsamling
Fødsler i 1980
Dødsfall i 2012
Personer fra regionen Pwani